open-index/open-wikipedia-markdown huggingface dataset:
Sepultura

**Sepultura** er et brasiliansk death/thrash metal-band. Sepultura ble stiftet i Belo Horizonte i 1984 av Max Cavalera, Igor Cavalera (lillebroren til Max Cavalera), Paulo Pinto og Jairo Guedz. Sepultura betyr «grav» på portugisisk, og ideen til navnet fikk Max Cavalera da han oversatte Motörheads «Dancing on Your Grave».

Bandet startet som et death metal-band før de gikk over til thrash metal. På midten av 90-tallet begynte bandet å spille en mer groovy stil, og i 1996 forlot frontfigur Max Cavalera bandet. Da Derrick Green kom inn i bandet for å ta over rollen til Max Cavalera, skiftet Sepultura fra å være et thrash metal-band til å bli et groove/metalcore-band. Mange heavy metal-tilhengere mener at Sepultura døde samtidig som Max Cavalera forlot bandet, og at bandet ikke burde beholdt navnet på grunn av den drastiske endringen i musikkstilen og avgangen av frontfiguren.

## Medlemmer
### Nåværende medlemmer
*Derrick Green &ndash; Vokal og gitar (1997&ndash;)
*Andreas Kisser &ndash; Gitar (1987&ndash;)
*Paulo Xisto Pinto jr. &ndash; Bass (1984&ndash;)
*Greyson Nekrutman &ndash; Trommer (2024&ndash;)

### Tidligere medlemmer
*Max Cavalera &ndash; Vokal og gitar (1984&ndash;1996)
*Igor Cavalera &ndash; Trommer (1984&ndash;2006)
*Jairo «Tormentor» Guedz &ndash; Gitar og vokal (1985&ndash;1986)
*Wagner «Antichrist» Lamounier &ndash; Vokal (1984&ndash;1985)
*Roy Mayorga &ndash; Live trommer (2006)
*Jean Dolabella &ndash; Trommer (2006&ndash;2011)
*Eloy Casagrande &ndash; Trommer (2011&ndash;2024)

## Utgivelser
### Studioalbum

### Andre album

## Eksterne lenker
* 
* 
* 
*
Boomerang (album)

***Boomerang*** er debutalbumet til det amerikanske pop/rock-bandet Hanson. Albumet ble utgitt i 1995 og var en uavhengig utgivelse, sponset av Hanson-brødrenes far.

## Sporliste
Alle sangene unntatt nr. 2 og 7 er skrevet av Isaac Hanson, Taylor Hanson og Zachary Hanson. Spor 2 er opprinnelig spilt inn av The Coasters, og spor 7 er opprinnelig spilt inn av The Jackson 5.

# «Boomerang» 
# «Poison Ivy» 
# «Lonely Boy»
# «Don't Accuse» 
# «Rain» (A cappella) 
# «More Than Anything» 
# «The Love You Save» 
# «Back to the Island» 
# «More Than Anything (Reprise)»

## Eksterne lenker
* Sangtekster
Fylkesvei 5332

**Fylkesvei 5332** går mellom Strømgaten og Strømmen i Bergen kommune.

Bybanen i Bergen følger traséen fra Lungegårdskaien til nordenden av Gamle Nygårdsbru og danner et midtskille mellom fartsretningene nord og syd langs strekningen.

Frem til 2019 hadde veien betegnelsen fylkesvei 256 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Daglig leder

**Daglig leder** er i norsk rett betegnelsen på den personen som har ansvaret for den daglige ledelsen av et selskap. Dette kan være et aksjeselskap, et enkeltpersonforetak, en forening eller en rekke andre organisasjonsformer. Daglig leder er i sitt arbeid underlagt styret og generalforsamlingen/selskapsmøtet, og er bundet av de pålegg disse gir. I enkeltmannsforetak fungerer daglig leder også som styre.

I tillegg til å være arbeidstaker er daglig leder også et **selskapsorgan**, det vil si at han har rettigheter og plikter som følger av selskapslovgivningen. Den sentrale delen av daglig leders stilling er å utøve den daglige ledelse. Dette er i utgangspunktet alle mulige saker som er av relevant interesse for selskapets forretninger. En grense går imidlertid vanligvis ved saker som er av «uvanlig art eller stor betydning», typisk vesentlige investeringer, kjøp og salg av fast eiendom og så videre I slike tilfeller er det i utgangspunktet styret som har myndigheten. Ofte er det imidlertid praktisk at daglig leder kan gis myndighet også i slike saker, for å spare styret for arbeid. Dette kan løses ved at daglig leder gis firmategningsrett eller tildeles prokura.

I tillegg til utøvelse av den daglige ledelsen er det også andre regler som har betydning for daglig leders forhold. Den mest utførlige reguleringen finner man for (allmenn)aksjeselskaper. Daglig leder har blant annet rett til å være til stede under generalforsamlingen og gi sin mening om de sakene som er til behandling. På den annen side har han plikt til å avgi rapport til styret om selskapets virksomhet, stilling og resultatutvikling, og ansvar for at selskapets regnskap er lovmessig og at selskapets formuesforvaltning er ordnet på en betryggende måte.

Daglig leder tituleres ofte administrerende direktør, forkortet *adm.dir. Overdirektør* og *førstedirektør* (ikke i moderne bruk) og *generaldirektør* (sjeldnere brukt i dag) er tilsvarende betegnelser. I medlemsorganisasjoner har daglig leder ofte tittelen generalsekretær. Daglig leder kan også ha en rekke andre titler. Selskapsrettlig har denne personen likevel rollen som *daglig leder*, uavhengig av hvilken stillingstittel selskapet bruker.

## På andre språk
På britisk engelsk er *managing director* (MD) den vanlige tittelen på en daglig leder. På amerikansk engelsk er *chief executive officer* (CEO, administrerende direktør) den vanlige betegnelsen, men i ideelle organisasjoner bruker man ofte *executive director* i stedet. Man finner også tittelen *director-general* (eller *director general*) brukt i visse typer organisasjoner, blant annet i statsetater, internasjonale organisasjoner og en del ideelle organisasjoner.

## Se også
* Generalsekretær

## Referanser
Gilja kraftverk

**Gilja kraftverk** er et vannkraftverk i Dirdal i Gjesdal kommune i Rogaland. 

Kraftverket utnytter et fall på 228 meter i Giljabekken. Kraftverket er et elvekraftverk uten eget reguleringsmagasin. Produksjonen startet i 2001.

Installert effekt er på 1,4 MW på en peltonturbin, og midlere årsproduksjon er på 7,1 GWh. Nedslagsfeltet er 7,7 km².

Kraftverket er lokaleid. Det har vært kraftverk i Giljabekken siden 1917. Gilja gamle kraftverk ble nedlagt da dette ble bygd.

## Referanser


## Eksterne lenker
*
Brekkestøl kraftverk

**Brekkestøl kraftverk**  er et  vannkraftverk i Dirdal i Gjesdal kommune i Rogaland. 

Kraftverket utnytter et fall på 315 meter fra Brekkestølsvatnet. Kraftverket er et elvekraftverk uten eget reguleringsmagasin. Produksjonen startet i 2000

Installert effekt er på 1,5 MW på en peltonturbin og midlere årsproduksjon er på 6,5 GWh og regnes som et minikraftverk. 

Kraftverket er lokaleid.

## Referanser


## Kilder
* 
* NVE vannkraftdatabase
MMMBop (album)

***MMMBop*** er Hanson sitt andre album, utgitt i 1996. Albumet er oppfølgeren til debutalbumet *[[Boomerang (album)|Boomerang]]*, som ble utgitt i 1995. *MMMBop* inneholder flere sanger som senere ble utgitt på albumene *[[Middle of Nowhere (Hanson album)|Middle of Nowhere]]* i 1997 og *[[3 Car Garage]]* i 1998, etter at de fikk platekontrakt med Mercury Records.

## Sporliste

Alle sangene er skrevet av **Isaac Hanson**, **Taylor Hanson** og **Zachary Hanson**.

# «Day Has Come» 
# «Thinking of You» 
# «Two Tears» 
# «Stories» 
# «River» 
# «Surely As the Sun» 
# «Something New» 
# «MMMBop» 
# «Pictures» 
# «Incredible» 
# «With You in Your Dreams» 
# «Sometimes» 
# «Baby (You're So Fine)» 
# «MMMBop» (Lang versjon)

## Eksterne lenker
* 
* Sangtekster
Baker & Taylor

**Baker & Taylor** er et medieselskap i USA med hovedkvarter i Charlotte i Nord-Carolina. Selskapet ble grunnlagt i New York i 1828 som et bokbinderi som publiserte bøker for dedikerte medlemmer. I 1912 opphørte selskapet med bokutgivelser, og fokuserte i stedet på distribusjon av bøker.

I 1986 ekspanderte selskapet, og begynte å distribuere musikk og video-filmer i tillegg til bøker. Selskapet ble i 1992 oppkjøpt av Carlyle Gruppen for $ 106 millioner. I juli 2003 ble Baker & Taylor oppkjøpt for andre gang, av Willis Stein & Partners for $ 255 millioner.

## Referanser
Galleri Oslo

**Galleri Oslo** er en bygning helt øst i Oslo sentrum. Den vestre delen ligger på Vaterland i bydel Oslo Sentrum, mens de østlige delene ligger på Grønland i Bydel Gamle Oslo. Bygningen ble oppført i 1988 og inneholder venterom for passasjerer til Oslo bussterminal og kontorer knyttet til terminalen, samt butikker og annen næringsvirksomhet. Hovedkontoret til Akershus fylkeskommune befinner seg i Galleri Oslo, og det er her Akershus fylkesting har sine møter.

Bussterminalen ligger på gateplan, og etasjen over har to adskilte innendørs gater med hver sin rulletrapp ned til bussterminalens hovedinngang.

I 2008 ble Galleri Oslo kåret til Oslos styggeste bygg etter en avstemning i regi av Aftenposten.

Senteret ble ingen suksess, og kom i skyggen av alle de andre store kjøpesentrene som etter hver dukket opp. Mange av forretningene ga raskt opp og det førte til enda færre kunder. 

2. februar 2010 meldte Aftenposten Aften at Plan- og bygningsetaten i Oslo så på muligheten for å rive hele bygningen i forbindelse med en total renovering av Vaterland.

I 2018 åpnet eierne av bygget for at det kunne bli revet mot at tomtearealet utnyttes høyere på fremtidig bygningmasse på tomten. Aftenposten tok igjen til orde for rivning i 2021, og pekte på at dette vil fjerne en barriere og gi bedre byliv, og at Akerselva dermed vil kunne åpnes. I 2021 startet behandlingen av reguleringssaken som skal klarlegge fremtidige bruksmuligheter for eiendommen. Regulering og rivning vil være avhengig av at Nylandsveibroen rives eller ombygges, og at det blir funnet en ny løsning for Oslo Bussterminal. Bygget er pr 2018 på ca 43.000 kvm. med tillegg av 17.000 kvm. parkering og annet i kjeller. 

## Referanser
Oltesvik kraftverk

**Oltesvik kraftverk**  er et vannkraftverk i Oltesvik i Gjesdal kommune i Rogaland. Verket regulerer Oltedalselva og utnytter et fall på 35 meter fra Ragsvatnet til sjøen og Høgsfjorden. 

Produksjonen startet i 1935. Kraftverket ble modernisert i 1995. 

Installert effekt er på 5 MW og midlere årsproduksjon er på 20 GWh. 

Kraftverket eies av Lyse Energi. 

Kraftverket overtok etter et provisorisk kraftverk bygget høsten 1917. Verket ble bygget grunnet en tørkeperiode i 1915 og fikk en av generatorene fra Oltedal kraftverk. Dette brant opp.  

## Referanser


## Kilder
* 
* NVE vannkraftdatabase
* Lyse Energi
* Nerheim, Gunnar (1997): Ingen skal fryse med kraft fra Lyse, Lyse kraft AS, Sandnes
Firmategningsrett

**Firmategningsrett** er en selskapsrettslig fullmakt, som gir rett til å inngå avtaler på vegne av et selskap. Den som har firmategningsrett vil ha myndighet utad til å inngå avtale av hvilket som helst art og omfang på selskapets vegne. Det er som hovedregel styret som har firmategningsrett (unntaket er ansvarlige selskap som ikke har styre; her har den enkelte deltaker firmategningsrett). Som utgangspunkt må styret utøve retten i fellesskap, slik at alle styremedlemmene må undertegne vedkommende avtale, men det kan bestemmes at den kan utøves av et eller flere styremedlemmer alene. Firmategningsrett kan også delegeres til daglig leder, og dette gjøres ofte i praksis.

Oversikt over hvem som har selskapets firmategningsrett pliktes opplyst til, og skal registreres i Foretaksregisteret. Den merkantile tradisjonen betegner den selskapsrettslige tegningsretten med ordet signatur eller signaturrett.

## Se også
* Prokura
* Salgsfullmakt
Sigval Bergesen d.y.

**Sigval Bergesen d.y.** (født 27. april 1893 i Stavanger, død 7. mai 1980) var en norsk skipsreder.

## Liv og virke
Sigval Bergesen startet sin karriere i farens rederi i 1916, men startet et eget rederi, Sigval Bergesen d.y. & co i 1936. Samme år kjøpte han tankskipet «President de Vogue» (omdøpt til «Bergesund»). Bergesen brukte krigen til å posisjonere seg i markedet, og innen 1950 hadde selskapet fire skip i sin flåte, innen 1955 syv, og seksten innen 1970.

Under andre verdenskrig fikk Bergesen eierskap i Rosenberg Mekaniske Verksted som var grunnlagt av hans far Sigval Bergesen d.e. og Knud Zimmer i 1897. I etterkrigstiden ble en rekke fartøy bygget for rederiet på verftet, frem til det ble solgt i 1970 til Kværner. Innen den tid var Bergesen ett av de største skipsrederiene i verden.

Sigval Bergesen d.y. var tett knyttet til selskapets drift til han var over 80 år, men i 1976 ble han tvunget til å trekke seg tilbake av helsemessige årsaker.

Etter hans død ble det opprettet et allmennyttig fond i Bergesen og hans kones navn &ndash; Sigval Bergesens d.y. og Hustru Nanki’s Almennyttige Stiftelse, som deler ut Bergesen d.y.s Almennyttige Pris.

Han var gift første gang med Ingerid Sømme, datter av Jacob D. Sømme og Helene Sofie Sørensen, og søster av Sven og Iacob D. Sømme.

## Referanser


## Eksterne lenker
* Hjemmeside for Bergesens Almennyttige Stiftelse
* «Sigval Bergesen» i Norsk biografisk leksikon
Fylkesvei 578

**Fylkesvei 578 (Fv578)** går mellom Vågsbotn og Biskopshavn i Bergen kommune i Hordaland.

Frem til 2019 hadde veien betegnelsen fylkesvei 267 (Hordaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Sviland kraftverk

**Sviland kraftverk**  er et  vannkraftverk ved Sviland i Sandnes kommune i Rogaland. 

Kraftverket utnytter et fall fra Skjelbreidtjødna. Elva Svia er regulert her og høyere oppe, ved Svihusvatn i Søredalen.

Produksjonen startet i 1908,og stasjonen bar navnet " Ljonheim". En ny kraftstasjon stod ferdig i 1998. 

Installert effekt er på 2,5 MW og midlere årsproduksjon er på 11 GWh. 

Kraftverket eies av Lyse Energi.

## Referanser


## Kilder
* 
* NVE vannkraftdatabase
* Lyse Energi
Uranienborg

:*Se også [[Uranienborg (observatorium)]]*

**Uranienborg** er et strøk på Oslos vestkant i Bydel Frogner i Oslo, og tidligere en del av Bydel Uranienborg-Majorstuen (1988-2003). Boligstrøket er ettertraktet og populært blant barnefamilier og består av bygårder, vesentlig fra slutten av 1800-tallet. 

## Avgrensning
Strøkets hoveddel ligger mellom Holtegata i nordvest, Uranienborgveien i nordøst, Briskebyveien og Riddervolds gate i sørvest, og Inkognitogata i sørøst. I tillegg er Uranienborg terrasse (som ligger øst for Uranborgveien) med i strøket. Imidlertid regnes ofte hele Inkognitogata og også Inkognito terrasse som en del av strøket.

Uranienborg har dermed Briskeby i nord og vest, Homansbyen i øst, og strøket som kalles Bak Slottet i sørøst.

## Historie
Strøket har navn etter en gammel løkke utskilt fra gården Frogner, antagelig oppkalt etter den danske astronomen Tyge Brahes slott og observatorium på øya Ven i Øresund.

Utbyggingen av Uranienborg startet på 1880-tallet, og Uranienborg kirke ble innviet i 1886. Denne kirken ligger i Uranienborgparken, en park på en høyde i strøket. Boligbyggingen mellom Uranienborgveien og Riddervolds gate startet oppe ved Uranienborgveien rundt år 1885 med bygårdene Oscars gate 35-39 og 32-34 – og nederst ved Riddervolds gate med bygårdene Riddervolds gate 7 og Oscars gate 59, og strøket er dominert av murbyen.

## Se også
* Uranienborgparken
* Uranienborg skole
Teigland

**Teigland** er et norsk slektsnavn. I 2023 hadde 705 personer i Norge Teigland som sitt etternavn.

## Kjente personer ved navn Teigland
*André Teigland – administrerende direktør ved Norsk Regnesentral
*Dag Teigland – administrerende direktør i Jordanes AS
*Jan Harry Teigland – politiker i Bodø (H)
*Kåre Teigland – norsk kappgjenger

## Personer utenfor Norge ved navn Teigland
* Robin Teigland – dr. i økonomi på Handelshøyskolen i Stockholm

## Referanser
Duralumin

**Duralumin** er navnet på en av de første kommersielt tilgjengelige utherdbare aluminiumlegeringene. Det består av  4 prosent kobber, 0,5–1 prosent mangan og 95 prosent aluminium. Legeringen er ikke i bruk i dag. En moderne variant av duralumin er AA2024, som brukes av flyindustrien. Flytespenningen er vanligvis på om lag 450 MPa.

Duralumin ble utviklet av den tyske metallurgen Alfred Wilm ved Dürener Metallwerke Aktien Gesellschaft. I 1903 oppdaget Wilm at styrken økte i en bråkjølt aluminiumlegering tilsatt 4% kobber når den ble lagret ved romtemperatur i flere dager. Dette ble videreutviklet til duralumin, som ble introdusert i 1909.
Johannes Møllehave

**Johannes Volf Møllehave** (1937–2021) var en dansk prest og forfatter. 

Møllehave ble uteksaminert fra Metropolitanskolen i 1956, og avla teologisk embetseksamen i 1963. Han var kallskapellan ved Greve-Kildebrønde 1964–1969, prest ved statsfengslet i Vridsløselille 1969–1973, seminarielektor 1967, sokneprest ved Virum Kirke 1973–1987 og prest ved Den Danske Kirke i Brussel 1987–1991.

Møllehave har skrevet en rekke bøker om kristendom og hadde en særlig interesse for forfattere som Søren Kierkegaard, H.C. Andersen og Storm P. I 2007 ble en av hans bøker analysert i en doktoravhandling av den svenske teologen Sören Dalevi. Avhandlingen hadde tittelen *Gud som haver barnen kär? Barnsyn, gudsbild och Jesusbild i «Barnens bibel» och «Bibeln i berättelser och bilder»*. 

Han har mottatt flere priser. Blant annet Boghandlernes gyldne Laurbær (1979), Blicherprisen (2005), Modersmål-Prisen (2005), Dansk Forfatterforenings H.C. Andersen Legat (1996) og Æresalumne ved Københavns Universitet (2008). 
## Bibliografi
* *På myrens fodsti* (1975)
* *Op ad en mur* (1976)
* *Til glædens Gud* (1977)
* *Livsfangerne* (1977)
* *Da glæden blev født* (1977)
* *Til glædens gud* (1977)
* *Så forskellige sind* (1978)
* *Læsehest med æselører* (1979)
* *Så forskellige sind* (1979)
* *Den livsild som forbrænder* (1979)
* *Huset vi bor i* (1980)
* *Tusind fluer med eet smæk* (1982)
* *De hellige tre konger* (1982)
* *En fri mand* (1982)
* *Den barmhjertige samaritan* (1983)
* *Til trøst* (1983)
* *H.C. Andersens salt* (1985)
* *La Fontaines fabler* (oversettelse)* (1985)
* *Skuffelser der ikke gik i opfyldelse* (1987)
* *Filosofiske fluer* (1988)
* *Holger Danskes Vej 60* (1989)
* *Kan den, som kan lægge to og to sammen* (1990)
* *Retur til Waterloo* (1991)
* *Kærlighed og dæmoni* (1992)
* *Børnebibelen* (1996)
* *Hvor kærlighed bor* (1997)
* *Mit livs vennepunkter* (2001)
* *Erindringstrilogi 1975-1980* (2001)
* *Faxerier* (2002)
* *Glædestårer* (2002)
* *Uglen og bagerdatteren* (2002)
* *Møllehave læser H.C. Andersen* (2003)
* *Det skal merkes at vi lever* (2004)
* *H.C. Andersens liv fortalt for børn* (2005)
* *Du har rørt ved mit hjerte* (2005)
* *Møllehave læser Storm P.* (2005)
* *Rejse mellem øjeblikke* (2006)
* *Hver dag af øjeblikkets blomst* (2007)
* *Jensen, Eiler – Johannes Møllehave* (2007)
* *Indtryk & udtryk* (2007)
* *Det ender godt'' (2009)

## Referanser


## Eksterne lenker
* 
* 
* 
*  Æresalumne Københavns Universitet
Mortensrud

**Mortensrud** er et boligområde som ligger nord i østdelen av Bydel Søndre Nordstrand i Oslo. Navnet kommer fra gården Mortensrud som sannsynligvis ble ryddet en gang i middelalderen.

Mortensrud som boligområde startet sin oppblomstring på midten av 1980-tallet med Mortensrudgrenda og Lofsrud som de største prosjektene, mens Maikollen-området med sin distinkte bebyggelse av ferdighus fra Moelven kom noe senere, og fikk det naturlige kallenavnet *Moelven*. Mens Mortensrudgrenda og Maikollen stort sett består av enkeltstående eneboliger, er det på Lofsrud en bebyggelse bestående av lavblokker og rekkehus.

Ved forlengelsen av Østensjøbanen til Mortensrud i 1998 ble Mortensrud stasjon banens nye endestasjon. Siden da har Mortensrud også blitt et knutepunkt for kollektivtrafikken i denne delen av Oslo, med jevnlige bussavganger til og fra Bjørndal og Dal/Brenna, og til Helsfyr, Hauketo og Vika. Stedet er også knyttet til Oslo lufthavn, Gardermoen via Flybussekspressen.

Mortensrud har fire skoler, Lofsrud skole, Mortensrud skole, Stenbråten skole og Klemetsrud skole.

Den mest kjente bygningen er Mortensrud kirke, som har fått mye oppmerksomhet grunnet arkitekturen.

## Referanser


## Se også
* Mortensrud stasjon
* Mortensrud kirke
* Klemetsrud Idrettslag
* Klemetsrudhallen

## Eksterne lenker
* Mortensrud menighet 
* Mortensrud skole
Celtic Frost

**Celtic Frost** var et heavy metal-band fra Zürich i Sveits som har vært et avant-garde metal-band som har influert en mengde metal-band, og regnes som et av de mest innflytelsesrike bandene innen death- og black metal-sjangerne.

## Biografi
Bandet ble stiftet i 1984 av Tom Warrior og Martin Eric Ain etter oppløsningen av Hellhammer, og de debuterte med albumet *[[Morbid Tales]]*, som ble utgitt som EP- i Europa samme år. Albumet ble gitt ut i USA med to ekstra spor, som et studioalbum. Deretter EP-en *[[Emperor's Return]]*, etterfulgt av studioalbumet *[[To Mega Therion]]* fra 1985. I 1988 kom albumet *[[Cold Lake]]*, som ble mottatt dårlig av fansen da stilen var lagt om til glam metal. To år senere kom *[[Vanity/Nemesis]]*, og nå var stilen thrash metal. Bandet ble oppløst i 1992 og ble gjenforent igjen i 2003. Celtic Frost ga så ut albumet *[[Monotheist]]* i 2006 og dro på verdensturné. Tom Warrior forlot bandet tidlig i 2008, og på en pressemelding som ble lagt ut på hjemmesidene til bandet 9. september 2008 ble det fortalt at bandet er oppløst for godt.

Som et tidlig ekstrem metal-band har bandet influert mange andre band, både innen death, black og thrash metal. Band som har nevnt at har blitt influert og/eller har spilt coverlåter av bandet er Therion (tok navnet fra albumet *To Mega Therion*), Melvins, Opeth, Between the Buried and Me, Opera IX, Evoken, Nile, Amorphis, Stormtroopers of Death, Paradise Lost, Anathema, Nirvana, HIM, Dimmu Borgir, The Gathering, Akercocke, Sarcófago, Sepultura, Samael, Tiamat, Emperor, Mayhem, My Dying Bride, Darkthrone, Satyricon, High on Fire, Nokturnal Mortum, Obituary, Gorgoroth, Mortician og 1349 med flere. Dave Grohl (x-Nirvana, Foo Fighters) har sagt flere ganger at Frost har vært en inspirasjon for ham. Han inviterte Tom Warrior til å være med på soloprosjektet Probot (2004) hvor Warrior var med og skrev sporet «Big Sky».

## Medlemmer
### Siste medlemmer
* Tom Warrior (Thomas Gabriel Fischer) – Vokalist og gitarist (1984&ndash;1993, 2003-)
* Martin Eric Ain – Bassist (1984&ndash;1985, 1987, 1990&ndash;1993, 2003-)
* Franco Sesa – Trommeslager (2004&ndash;)

### Tidligere medlemmer
;Gitarister
* Ron Marks (1987)
* Oliver Amberg (1988&ndash;1989)
* Erol Unala (2003&ndash;2005)
* Curt Victor Bryant (1988&ndash;1993) (også bassist)
* Anders Odden – (2006&ndash;2007) (turnémusiker)

;Trommeslagere
* Isaac Drasco (1984)
* Stephen «Evoked Damnator» Priestly (1984, 1988&ndash;1993)
* Reed St. Mark (1985&ndash;1988, 2003&ndash;2004)

;Bassister
* Dominic Steiner (1986)

## Utgivelser

## Referanser


## Litteratur
* *Are you morbid?* av Thomas Gabriel Fischer ISBN 1860743102

## Eksterne lenker
* 
* 
*  Celtic Frost hos MySpace
Edelmetaller

**Edelmetall** er en betegnelse på metaller som er motstandsdyktige, eller lite reaktive, for korrosjon og oksidasjon i motsetning til de fleste andre metaller. Eksempler på disse er gull, sølv, platina og rhodium.

Noen edelmetaller kan løses opp i kongevann, som er en høyt konsentrert mikstur av syrer.

Alkymister var opptatt av transmutasjonen av vanlige metaller til gull (et edelmetall) for økonomisk gevinst, eller som en metafor for andre hemmelige prosesser.

## Edelmetaller som benyttes i smykker

### [[Gull]]
Det finnes gullsmykker i en rekke fargenyanser som rødt, hvitt, brunt, svart og grønt. Mye kobber gir en rødlig blanding, mye sølv gir en lysere blanding. For å få «hvitt gull» blandes gull med palladium, nikkel eller sølv. Hvitt gull blir ofte rhodinert (dekket med metallet Rhodium) for å få en ekstra "hvit" og skinnende overflate.

Ekte gullsmykker er ofte stemplet med tall som indikerer gullets renhet. I Norge bruker man følgende stempler som 999 for det reneste gullet, også kjent som 24 karat gull. 916 tilsvarer 22 karat, 750 tilsvarer 18 karat, 585 tilsvarer 14 karat og 375 tilsvarer 9 karat gull.

### [[Sølv]]
Fordi sølvet er et bløtt metall må det blandes, eller legeres, med andre metaller når det skal benyttes i smykker.

I Norge bruker vi to forskjellige legeringer, 830 og 925. 830, som er mest vanlig, betyr at det er 830 tusendeler sølv og 170 tusendeler kobber. 925 (Sølv Sterling) benyttes bl.a. til emaljeprodukter. I Norge er det forbudt å selge varer som sølv dersom det er mindre enn 830 tusendeler sølv. Sølvstandarden i smykkeindustrien er *Sølv sterling*, som er 92,5 % sølv og 7,5 % kobber, derav 925-stempelet.

### [[Platina]]
Platina er mer verdifullt enn gull, fordi det er mer sjeldent. Platina smykker krever generelt mindre vedlikehold sammenlignet med andre edle metaller som gull og sølv. Platina beholder sin farge og glans, og det er derfor ikke nødvendig å rhodinere platina smykker.

Stemplet på platina er oppgitt i tusendeler platina, 950 er det mest brukte stempelet.

### [[Rhodium]]
Rhodium brukes ofte som et tynt belegg på smykker. Metallet er veldig hvitt, i tillegg til å være både hardere og mer slitesterkt, enn gull.

## Referanser
Samoth

**Tomas Thormodsæter Haugen** (født 1974) er bedre kjent som **Samoth** fra det norske black metal-miljøet. Han spiller gitar i black metal bandene-Emperor (som han etablerte da han var 17 år gammel) og Zyklon, og har tidigere spilt bass i Satyricon og gitar i Zyklon. I 1994 ble Haugen idømt 16 måneders fengsel for å ha tent på Skjold kirke i Vindafjord sammen med Varg Vikernes.

Tomas Haugen var tidligere gift med Andrea Haugen.

## Diskografi
### [[Emperor]]
#### Album
* *Wrath of the Tyrant* (1992)
* *[[Emperor (album)|Emperor]]* (1993)
* *[[Emperor/Hordanes Land]]* (1993)
* *[[As the Shadows Rise]]* (1993)
* *[[In the Nightside Eclipse]]* (1994)
* *[[Reverence]]* (1996)
* *[[Anthems to the Welkin at Dusk]]* (1997)
* *[[Emperor / Wrath of the Tyrant]]* (1998)
* *[[IX Equilibrium]]* (1999)
* *[[Thorns vs. Emperor]]* (1999)
* *[[True Kings of Norway]]* (2000)
* *[[Prometheus - The Discipline of Fire & Demise]]* (2001)
* *[[Emperial Live Ceremony (album)|Emperial Live Ceremony]]* (2001)
* *[[The Emperor Vinyl Presentation]]* (2001)
* *[[Scattered Ashes: A Decade Of Emperial Wrath]]* (2003)
* *[[Live Inferno (Emperor-album)|Live Inferno]]* (2009)

### [[Zyklon]]
#### Album
* *[[World ov Worms]]* (2001)
* *[[Aeon]]* (2003)
* *[[Disintegrate]]* (2006)
* *[[The Storm Manifesto]]* (2011)

### DVD-er
* *[[Storm Detonation Live]]* (2006)

### [[Arcturus (band)|Arcturus]]
#### EP
* *[[Constellation (Arcturus-EP)|Constellation]]* (1994)

### Andre deltagelser
* Xerasia: *[[Rehearlsals '90]]* (1990)
* Embryonic: *[[The Land of the Lost Souls]]* (1990)
* Thou Shalt Suffer: *[[Into the Woods of Belial]]* (1991)
* Thou Shalt Suffer: *[[Open the Mysteries of Your Creations]]* (1991)
* Ildjarn: *[[Seven Harmonies of Unknown Truths]]* (1992)
* Burzum: *[[Aske (EP)|Aske]]* (1993)
* Satyricon: *[[The Shadowthrone]]* (1994)
* Gorgoroth: *[[Pentagram (album)|Pentagram]]* (1994)
* Gorgoroth: *Promo '94* (1994)
* Zyklon-B: *[[Blood Must Be Shed]]* (1995)
* Burzum: *[[Burzum/Aske]]* (1995)
* *[[In Memory of Celtic Frost]]* (1996)
* *[[Hard Rock N'8]]* (1997)
* *[[Gods of Darkness]]* (1997)
* Ulver: *[[Themes From William Blake's The Marriage of Heaven and Hell]]* (1998)
* Satyricon: *[[The Box Set]]* (1998)
* Hagalaz' Runedance: *[[The Winds That Spoke of Midgard's Fate]]* (1998)
* Masctätus: *[[Provenance of Cruelty]]* (1998)
* *[[Dynamit Vol. 15]]* (1999)
* Sirius: *[[Aeons of Magick]]* (2000)
* Sirius: *[[Spectral Transition Dimension Sirius]]* (2001)
* *[[Hard Union - Festivals von fans für fans]]* (2001)
* Satyricon: *[[Ten Horns &ndash; Ten Diadems]]* (2002)
* *[[Monsters of Metal - The Ultimate Metal Compilation]]* (2003)
* Attila Csihar: *[[The Beast of Attila Csihar]]* (2003)
* Disiplin: *[[Disiplin (album)|Disiplin]]* (2003)
* Windir: *[[Valfar, Ein Windir]]* (2004)
* *[[Nordic Metal - A Tribute to Euronymous]]* (2004)
* Scum: *Protest Life* (2005)
* Scum: *[[Gospels For the Sick]]* (2005)
* Ildjarn: *[[Ildjarn Is Dead]]* (2006)
* Gorgoroth: *[[Untitled (Gorgoroth-album)|Untitled]]* (2007)
* The Wretched End: *[[Ominous]]* (2010)

## Referanser


## Eksterne lenker
* 
*
Trutne

Å **trutne** betyr at trevirket utvider seg ved at cellehulrommene og celleveggene i trevirket fylles med væske. Dette skjer når man legger tre i vann, som vil trekke til seg noe av vannet. Dette gjør blant annet at trebåter blir helt vanntette.
Jørpeland II kraftverk

**Jørpeland kraftverk II** var et  vannkraftverk ved Jørpeland i Strand kommune i Rogaland. 

Bygget ble kjøpt av kunstneren Jonny Krucow Heng i 2010 og brukes nå som atelier, kulturscene og diverse eventer. 

Det har også blitt laget flere musikkvideoer og filmer på Kraftstasjonen som *Kyss meg for faen i helvete* med Kristoffer Joner og Eili Harboe 

Kraftverket Jørpeland I, som lå ved Jørpelandsvågen startet produksjonen i 1912 og driften ble innstilt i 1988. 

Kraftverket ble bygget for å sikre energi til lokal industri.

Kraftverket ble nedlagt i 2010. Alt teknisk utstyr er fjernet. Ny stasjon er bygd like ved, Dalen 1 kraftverk
 
## Referanser


## Eksterne lenker
* Jørpeland Kraft
Fylkesvei 5354

**Fylkesvei 5354** går mellom Indre Arna og Takvam i Bergen kommune. Veiens lengde er 8,1&nbsp;km.

Veistrekningen fungerer som omkjøringsvei når Arnanipatunnelen og Takvamtunnelen er stengt.

Frem til 2019 hadde veien betegnelsen fylkesvei 276 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Middle of Nowhere

***Middle of Nowhere*** er det tredje albumet til det amerikanske pop/rock-bandet Hanson, utgitt i 1997. Albumet er bandets første som ble utgitt på et større plateselskap, og inneholder en mer glattere form for sangskriving og produksjon enn de foregående indie-utgivelsene deres, *[[Boomerang (album)|Boomerang]]* og *[[MMMBop]]*. 

Albumet ble generelt sett godt mottatt av kritikerne og solgte over ti millioner kopier. Albumet inneholdt hit-sangene «MMMBop», «Where's the Love», «I Will Come to You», «Weird», og «Thinking of You».

## Sporliste

Alle sangene er skrevet av Isaac Hanson, Taylor Hanson og Zachary Hanson.

# «Thinking of You» – 3:13 
# «MMMBop» – 4:28 
# «Weird» – 4:02 
# «Speechless» – 4:20 
# «Where's the Love» – 4:13 
# «Yearbook» – 5:29 
# «Look at You» – 4:28 
# «Lucy» – 3:35 
# «I Will Come to You» – 4:11 
# «A Minute Without You» – 3:55 
# «Madeline» – 4:13 
# «With You in Your Dreams» – 3:55 
# «Man from Milwaukee» (Bonusspor) – 3:38

## Eksterne lenker
* 
* Sangtekster til ''Middle of Nowhere''
Surtshellir

**Surtshellir** er en  meter lang lavagrotte i Hallmundarhraun ca. 7 km fra Kalmanstunga på Island. Surtshellir ble til tidlig på 900-tallet ved at lettflytende lava har størknet på overflaten mens den underliggende lava har rent videre. Rett ved er Stefánshellir som stammer fra samme utbrudd, men storknet lava har stengt åpningen mellom de to grottene. Til sammen er de ca.  meter.

Surtshellir er blitt bebodd av fredløse før i tiden, og det er funnet knokler av husdyr fra ca. år 940.

## Eksterne lenker
* 
* Surtshellir
Tina Nordström

**Tina Nordström** (født 1973) er en svensk TV-kokk kjent fra kokkeprogrammer som *Mat* (2001), *Tinas mat* (2003–), ''New Scandinavian Cooking'' (2004) og som programleder i talentprogrammet *Sveriges yngste mesterkokk* på TV4. Hun har utgitt flere kokebøker.

Hun er født og oppvokst i Helsingborg kommune i Skåne, der foreldrene drev «Ramlösa Wärdshus».  

Hun ble av Aftonbladet kåret til «Årets TV-personlighet» i klassen *kvinne* (2001 og 2003), og i 2002 ble hun tildelt Edvardpriset for 2001.

I 2008 deltok hun og vant talentprogrammet ''Let’s dance''.

## Utgivelser
* *Tinas mat*, 50 oppskrifter (Schibsted, 2002)
* *Kjempegodt Tina!*, 55 nye oppskrifter. (Schibsted, 2003).
* *Tina*, 67 oppskrifter.  Ill. av Peter Kam (Schibsted, 2004)
* *Tinas matreise*, mat fra Sverige.  Ill. av Mette Randem (Damm, 2005).
**Tinas sommar* (2015)

## Referanser


## Eksterne lenker
* 
*
The True Beltez

**The True Beltez** er et tysk black metal-band. Bandet ble stiftet i Neunkirchen i 2002. Bandet ga ut to demoer i 2002, samt debutalbumet *Beltane*. To år senere kom andreplata.

## Utgivelser

## Eksterne lenker
*
Panteistisk solipsisme

**Panteistisk solipsisme** er et begrep som ble lansert av sciencefictionforfatteren Robert A. Heinlein. 
Ordet er sammensatt av *pan* («flere»), *teos* (gr. «gud») og «solipsisme» (av lat. *sol* «alene» og *ipsis* «selv»).
 
Ut fra bøkene er det en måte å beskrive at mennesket befinner seg i ett av flere potensielle universer, der enhver begivenhet kan skje eller ikke skje, og alle guder regjerer i hvert sitt sett av himler og verdener. I noen av bøkene er der en mekanisme som kan styre en reise gjennom multiversene. Det betyr i praksis at reiser i tid er mulig. Tidspoliti blir nødvendig for å forsvare de nøkkelbegivenheter som skaper den tidslinjen en selv eksisterer i.

Temaet ligger under i flere bøker. Forfatteren tar det helt ut i romanen «The number of the Beast» hvor professor *Jacob Burroughs* har konstruert en liten dings som kan bevege gjenstander til et valgt punkt i et «seks-dimensjonalt ikke-Newtonsk kontinuum». Oppfølgeren av temaet med multiversum med flere himler, Valhall, Nirvana og tilsvarende guddommer, er *«JOB A Comedy of Justice»*. Bøkene er ikke utgitt på norsk, men finnes både i amerikansk og engelsk utgave.

## Litteratur
*ISBN 0-450-04675-3
*
Belper

**Belper** er en by og et verdslig sogn i Amberdalen i Derbyshire i England. Byen er lokalisert 13&nbsp;km nord for Derby og rundt 19&nbsp;km vest for Nottingham, og er i dalføret til elven Derwent. I folketellingen for 2001 ble det registrert 20 548 innbyggere i 8 7 90 husholdninger. Det økte til 23 417 innbyggere i 2011.

Belper er hovedsakelig et urbant byområde med landlige omgivelser ved dens vestlige og nordlige grenser. Området er knyttet til flere kommunikasjonskorridorer, inkludert motorveien A6, jernbanenettet Derwent Valley Railway. Den er kjent for sin industrielle kulturarv og sin lokalisering innenfor UNESCOs utpekte sted for verdensarven. Den lokale økonomien er stort sett blomstrende.

## Referanser


## Eksterne lenker
* 

* Belper Town Council
* Derwent Valley Mills
* Nettsted særskilt for North Mill 
* Historical account of the Belper nailers, *BBC*
* Belper Historical Research
This Time Around

***This Time Around*** er det syvende albumet til den amerikanske pop/rock-bandet Hanson, utgitt i 2000. Dette det første studioalbumet fra bandet siden *[[Middle of Nowhere]]* i 1997. I mellomtiden ble det gitt ut flere konsertalbum og samlealbum.

*This Time Around* hadde ikke den samme kommersielle suksessen som forgjengeren *Middle of Nowhere*. Årsaken kan ha sammenheng med bandets endrede musikkstil fra «tyggegummipop»-sanger som på *Middle of Nowhere*, til en mere rendyrket rock-stil. Albumet inneholder også «heavy»-ballader, som for eksempel «Sure About It» og «A Song to Sing» som handler om tenåringskriser (usikkerhet, ensomhet osv.), ganske lik «Weird» fra *Middle of Nowhere*.

Per 2011 har *This Time Around* solgt over 1 million kopier.

## Sporliste

*(Alle sanger er skrevet av Hanson)*

# «You Never Know» – 3:04 
# «If Only» – 4:30 
# «This Time Around» – 4:17 
# «Runaway Run» – 3:40 
# «Save Me» – 3:40 
# «Dying to Be Alive» – 4:37 
# «Can't Stop» – 4:24 
# «Wish That I Was There» – 3:39 
# «Love Song» – 4:06 
# «Sure About It» – 3:27 
# «Hand in Hand» – 4:37 
# «In the City» – 3:27 
# «A Song to Sing» – 3:35 

To skjulte spor, «Smile» og «Lonely Again», ble tatt med på den utenlandske versjonen av CD-en.

## Eksterne lenker
*
Crich

**Crich** er en landsby i Amber Valley i grevskapet Derbyshire, England. Stedet er best kjent for det nasjonale trikkemuseet som ligger ved Crich Tramway Village. I henhold til folketellingen i 2011 bor det 1 812 innbyggere i landsbyen.

## Krigsminnemerke

På toppen av Crich Hill ovenfor er det tårn reist til minne om Sherwood Foresters (Nottinghamshire- og Derbyshire-regimentet) som har dødd i krig, særskilt under den første verdenskrig. 

Det ble bygget i 1923 på stedet til et eldre tårn kalt Crich Stand, er krigsminnetårnet et mål for en årlig pilegrimsreise den første søndagen i juli. Det står 300 moh, og har 58 trappetrinn opp mot toppen. Derfra kan man se åtte grevskap, inkludert landemerker som Humber-broen og Lincolnkatedralen.

En stor plakett i forgrunnen dedikerer tårnet til minnet om soldatene fra nevnte regiment som har mistet livet i kamp under begge verdenskrigene. Ytterligere to plaketter er under rekkverket på begge sider av døren i tårnet. Den ene er dedikert til minnet av de som tjenestegjorde i regimentet fra 1945 til 1970 mens det andre er dedikert til de som tjenestegjorde i Sherwood Foresters i tiden 1970 to 2007, og for Mercian Regiment siden 2007. En liten plakett til venstre er dedikert til brigadegeneral J.H.M. Hackett, siste oberst av The Sherwood Foresters 1965–1970, og første oberst av Worcestershire and Sherwood Foresters Regiment.

## Referanser


## Litteratur
* Pevsner, Nikolaus; Williamson, Elizabeth ([1953] 1978): *Derbyshire. The Buildings of England*. Harmondsworth: Penguin Books,  ISBN 0-14-071008-6, s. 156–157.

## Eksterne lenker
* 
*Crich Village 
*Nyheter fra Crich 
*Offisielt nettsted for Crich Memorial , krigsminnemerket
Ripley (Derbyshire)

**Ripley** er en by i Amber Valley i England. Området ble på grunn av rike mineralforekomster industrialisert fra slutten av 1700-tallet. I 2001 var befolkningstallet for byen 18 523 innbyggere, noe som økte noe ved folketellingen i 2011 til 19 315 innbyggere.

John Wesley tilbrakte en del tid i Ripley under sine reiser i England. Han holdt prekener under et tre på markedsplassen og andre steder. Ripley Methodist Church sies å være byens eldste kirke som fortsatt er i bruk. Da metodistbevegelsen hadde sin storhetstid, var det hele fem metodistkirker i Ripley, men disse har etter hvert blitt slått sammen.

## Vennskapsbyer
Ripley har følgende vennskapsbyer:

*  Château-Renault

## Kjente personer
* Gavin Butt (født i Ripley i 1967) - britisk kunsthistoriker basert ved Goldsmiths, University of London.

## Referanser


## Eksterne lenker
* 
* Ripley Town Council
* Ripley People - lokalt nyhetsnettsted
*
Heanor

**Heanor** er en by og verdslig sogn i Derbyshire i England, omkring 13 kilometer nordøst for Derby. Elven Erewash renner rett ved byen.

Byen har vokst sammen med Langley Mill, og Langley Mill stasjon betjener begge. Det var tidligere en liten stasjon på Great Northern Railway i Heanor, men denne er nedlagt. I henhold til folketellingen av 2011 er det 22 620 innbyggere.

Kullgruvedrift og tekstilproduksjon var tidligere de viktigste næringsveiene i Heanor. På området til en nedlagt kullgruve er det åpnet en stor fornøyelsespark, The American Adventure. Byen er også kjent for Matthew Walker-fabrikken, som produserer julepuddinger. Den ble solgt til Northern Foods i 1992.

Heanor Town FC, «The Lions», ble grunnlagt i 1883, og spiller i Abacus Lighting Central Midlands League Supreme Division.

## Referanser


## Eksterne lenker
* 
* The Heanor Town Directory
* Heanor and District Local History Society
* Ripley & Heanor- nyheter
* Heanor Gate Science College
* Heanor festivaluke
Stafford (England)

**Stafford** er administrasjonssenteret (*county town*) i grevskapet Staffordshire i regionen Vest-Midlands i England. Den er også for distriktet Stafford. Byen ligger mellom Wolverhampton og Stoke-on-Trent, og er også administrasjonssenter for distriktet Stafford. Den er lokalisert omtrentlig 26&nbsp;km nord for Wolverhampton, 29&nbsp;km sør for Stoke-on-Trent og 39&nbsp;km nordvest om Birmingham. I henhold til folketellingen i 2011 har Stafford en befolkning på 68 472 innbyggere.

## Etymologi
Stedsnavnet Stafford har to ledd; den siste leddet, *ford*, har betydnings «krysningspunkt over en elv», «vadested», mens første ledd, *Staf*, er avledet fra angelsaksiske *stæð*, i betydning «elvebredd», «kyst». Stæfford er dokumentert fra midten av 1000-tallet.

## Historie

Stedet var det eneste hvor en større hærstyrke kunne krysse elven Trent, og var derfor strategisk viktig for regionen. Den første bosetningen lå på en øy midt i elven Sow, som er en bielv til Trent. Elven dannet der et myrlandskap, og det er fortsatt et større myrområde der.

I 913 ble Stafford befestet av Ethelfleda, som var datter av Alfred den store. Byen ble dermed Mercias nye hovedstad. Ethelfleda styrte riket fra Stafford i fem år som dronning av Mercia etter hennes fars og ektemanns død. Det var omtrent på denne tiden at grevskapet Staffordshire ble opprettet.

Stafford Castle ble bygget av normannerne i 1070, på en høyde rett utenfor byen. Det ble først reist i tømmer, og deretter ombygget i stein. Det har også blitt bygget om to ganger senere. Det eneste som er bevart er ruiner fra 1800-tallet som står på jordvollene. Vollene er store, og vitner om en imponerende festning da den var på sitt høydepunkt. Ruinene er flombelyst, og kan sees fra M6 og West Coast Main Line.

Den eldste bevarte bygningen er St. Chads kirke.

## Vennskapsbyer
Stafford har følgende vennskapsbyer:

*  Belfort (Frankrike)

## Referanser


## Eksterne lenker
* 

* City of Stafford
* Stafford Borough Council
* Ancient High House
* Stafford Gatehouse Theatre
Blythe

**Blythe** er en elv i West Midlands i England. Den renner inn i Tame nær West Midland Bird Clubs naturreservat Ladywalk. Cole renner inn i Blythe nesten på samme sted. 

Elven er en *[[Site of Special Scientific Interest]]*, med begrunnelsen at den er et spesielt godt eksempel på en lavlandselv på leirgrunn.

## Referanser
Bishops Lydeard

**Bishops Lydeard** er en landsby og et verdslig sogn i Somerset i England. Den ligger ved A358, omkring åtte kilometer nordvest for Taunton. I nærheten av landsbyen ligger Sandhill Park. Jernbanestasjonen i landsbyen er den sørlig endestasjon for jernbanelinjen West Somerset Railway, en gammel linje som trafikkeres med damplokomotiv. I henhold til folketellingen i 2011 har landsbyen og sognet, inkludert landsbyen Cotford St Luke, utgjør befolkningen på 2 839 innbyggere.

## Historie
Landsbyens navn er antagelig knyttet til Gisa, biskop av Wells fra 1060 til 1088, og som var en av de fremste episkopal landeierne i Somerset på tiden til undersøkelsen i *[[Domesday Book]]* (1086) ble foretatt. Andre ledd i stedsnavnet er en sammensetning av to angelsaksiske personnavn, Lide (tilsvarende Lloyd) og Geard, sistnevnte er bevart som et lokalt navn, «Yarde». Foruten å være et personnavn har geard betydningen «gjerde, innhengning, gårdsplass eller bosted».

Cotford St Luke er en ny landsby, bygget i den sørlige delen av sognet Bishops Lydeard, som ble et adskilt sogn i 2011, utskilt fra Bishops Lydeard.

## Referanser


## Eksterne lenker

* 
* «Bishops Lydeard» hos DMOZ
Fairford

**Fairford** er en liten by i Gloucestershire, England. Den ligger i Cotswolds, ved elven Coln, omtrent 9,7&nbsp;km øst for Cirencester, 6,4&nbsp;km vest for Lechlade, og 14&nbsp;km nord for Swindon. Ved folketellingen i 2011 var det 3 236 innbyggere i byen. Like utenfor byen ligger RAF Fairford og Cotswold Water Park.

Sognekirken St. Mary's kirke er berømt for sine glassmalerier. De er, i likhet med kirken, fra det 15. århundre, og det er eneste nesten komplette sett med glassmalerier fra denne perioden i Storbritannia. Vinduene viser historier fra Det gamle og Det nye testamente, og ble laget av Barnard Flower, Henrik VIIs glassmester, mellom 1500 og 1517. Vinduene ble restaurert på slutten av 1900-tallet.

RAF Fairford er hvert år vertskap for Royal International Air Tattoo, som er verdens største militære flystevne. Dette er en viktig inntektskilde for byen og omlandet.

Fotballklubben Fairford Town FC spiller sine hjemmekamper på Cinder Lane.

## Litteratur
* Verey, David (1970): *The Buildings of England: Gloucestershire: The Cotswolds*. Harmondsworth: Penguin Books. ISBN 0-14-071040-X. s. 243–250.
* Farmer, Oscar G. (1962): *Fairford Church and its Stained Glass Windows*, 7. utg., trykt av Harding and Curtis Ltd, Somerset Hall, Bath.

## Referanser


## Eksterne lenker
* 
* Fairford Town Council
* Fairford Community 
* St. Mary's Church in Fairford, hellige bestemmelsessted er
* Fairford United Church 
* Nettsted for St Thomas' katolske kirke , historie og bilder.
* Fairford Steam Rally 
* BBCs arkivfilm av Fairford fra 1986
* Ripples Community Magazine
Underneath

***Underneath*** er et album av det amerikanske pop/rocke-bandet Hanson. Det ble utgitt i 2004 av 3CG Records. Det er bandets første utgivelse på deres eget uavhengige merke, 3CG Records.

Per 2011 har *Underneath* solgt omtrent 350&nbsp;000 kopier, til tross for hiten «Penny & Me», som ble en stor suksess og kom inn som nummer to på Billboard Hot 100 Singles Chart.

## Sporliste

# «Strong Enough to Break» (Isaac Hanson, Taylor Hanson, Zachary Hanson, Greg Wells) 
# «Dancin' in the Wind» (I. Hanson, T. Hanson, Z. Hanson) 
# «Penny & Me» (I. Hanson, T. Hanson, Z. Hanson) 
# «Underneath» (I. Hanson, T. Hanson, Z. Hanson, Matthew Sweet) 
# «Misery» (I. Hanson, T. Hanson, Z. Hanson) 
# «Lost Without Each Other» (I. Hanson, T. Hanson, Z. Hanson, Gregg Alexander) 
# «When You're Gone» (I. Hanson, T. Hanson, Z. Hanson) 
# «Broken Angel» (I. Hanson, T. Hanson, Z. Hanson) 
# «Deeper» (I. Hanson, T. Hanson, Z. Hanson) 
# «Get Up and Go» (I. Hanson, T. Hanson, Z. Hanson) 
# «Crazy Beautiful» (I. Hanson, T. Hanson, Z. Hanson) 
# «Hey» (I. Hanson, T. Hanson, Z. Hanson, G. Wells) 
# «Believe» (I. Hanson, T. Hanson, Z. Hanson) (Med skjulte spor: «Crazy Beautiful Remix» og «Lullabelle»] 

## Eksterne lenker
*
Karl-Erik Åström

**Karl-Erik Åström** (født 18. april 1924) var en svensk langrennsløper.

Han vant to VM-gull i sin internasjonale karriere, begge i VM 1950 i Lake Placid.
 
## VM-medaljer
* 1950 i Lake Placid – gull (18&nbsp;km)
* 1950 i Lake Placid – gull (4 x 10&nbsp;km stafett)

## Referanser


## Eksterne lenker
*
Astrid Herseth

**Astrid Herseth** (1924–1995) var en norsk sopran. 

Hun studerte hos sin  far Erik Herseth, professor O. Iro i Wien og Andrejeva von Skilondz i Stockholm. 16 år gammel, i 1940, debuterte hun som «Germaine» i operetten *Cornevilles klokker*. Hun var engasjert ved Malmö Stadsteater fra 1956 til 1962. Fra 1963 var hun engasjert ved Den Norske Opera. Hun sang bl.a. «Musette» i *La Bohème*, «Leonora» i *Trubaduren*, «Donna Elvira» i *Don Juan*, «Margaretha» i *Faust* og «Hanna Glawari» i *Den glade enke*.

## Eksterne lenker
* Norsk musikkhistorisk arkiv, Universitetet i Oslo
Enar Josefsson

**Enar Josefsson** (født 6. september 1916 i Åsele, død 18. desember 1989) var en svensk langrennsløper.

Han vant fire VM- og OL-medaljer i løpet av sin internasjonale karriere; en gull, to sølv og en bronse.
 
## VM-medaljer
* 1950 i Lake Placid – gull (4 x 10&nbsp;km stafett)
* 1950 i Lake Placid – sølv (18&nbsp;km)
* 1950 i Lake Placid – sølv (50&nbsp;km)

## OL-medaljer
* 1952  Oslo -  Bronse i langrenn, 4 x 10&nbsp;km stafett, menn  Sverige

## Referanser


## Eksterne lenker
*
Søppelpostfilter

Et **søppelpostfilter** (engelsk: *email spam filter*) er en type programvare som skal hindre søppelpost i å nå en brukers e-postinnboks. Det finnes en rekke typer og metoder for å luke ut søppelpost. Programvaren finnes ofte på servere som leverer e-post. Hotmail og Gmail har slike filtre.

## Motivasjon
Den vanligste grunnen for bruk av søppelpostfiltre er å hindre uønsket innhold å nå ens innboks, som for eksempel reklame og datavirus.

## Bruk
Søppelpostfiltre kan bli installert av brukeren på enten egen e-postserver eller i eget e-postprogram. De fleste e-postprogrammer har et spam-filter installert som standard, og hindrer søppelpost i å nå innboksen.

## Virkemåte
Som oftest leter programvaren bak søppelpostfilteret etter nøkkelord eller nøkkelsetninger i mottatt e-post som kan virke mistenksomt. I andre tilfeller slipper ikke filteret gjennom noe som helst utenom e-post fra autoriserte avsendere.
Josef Haas

**Josef Haas** (1937–2024) var en sveitsisk langrennsløper. Han konkurrerte på slutten av 1960-årene. Han tok bronsemedalje på 50&nbsp;km under OL 1968 i Grenoble. Haas var den første sveitseren som tok en olympisk medalje i langrenn.

## Referanser


## Eksterne lenker
*